Folketing
2001-03-16

Også jeg var noget forbavset over at høre, at det var pressen, der var årsag til, at problemet er opstået, for regeringen må have været vidende om, også da der blev underskrevet aftale om Schengen, at der var den her sag. Derfor vil jeg gerne spørge fru Dorte Bennedsen, om det kan bekræftes, at regeringen har været bekendt med, at der siden den 22. december 1994 har ligget en afgørelse fra Eksekutivkomiteens side vedrørende krav om en attest, og at årsagen til, at vi står i den her situation, er, at vi er blevet medlem af Schengen og derfor står med de her problemer.